ആറ് അര ലക്ഷം രൂപയുമായി നോട്ടിരട്ടിപ്പ് സംഘം പിടിയില് അഞ്ചല്: നോട്ടിരട്ടിപ്പ് സംഘത്തിലെ മൂന്നുപേര് പിടിയിലായി. തമിഴ്നാട് മധുര സ്വദേശികളായ വീരപുത്രന് 35, മണികണ്ഠന് 32, സിറാജുദ്ദീന് 45 എന്നിവരാണ് പൊലീസിന്റെ പിടിയിലായത്. ഇവരില് നിന്ന് ആറ് അര ലക്ഷം രൂപയും പിടിച്ചെടുത്തു. അഞ്ചലിലെ ലോഡ്ജില് മുറി വാടകയ്ക്കെടുത്താണ് ഇവര് തട്ടിപ്പ് നടത്തിയിരുന്നത്. അഞ്ചല് സ്വദേശി സുല്ഫിയുമായുള്ള ഇടപാടിനാണ് സംഘം ഇവിടെ എത്തിയത്. കഴിഞ്ഞ ദിവസം സുല്ഫി ലോഡ്ജ് മുറിയിലെത്തി രണ്ടുലക്ഷത്തി നാല്പ്പതിനായിരം രൂപ സംഘത്തിന് കൈമാറിയിരുന്നു. തുടര്ന്ന്, ഏതാനും അഞ്ഞൂറിന്റെ നോട്ടുകള്ക്കിടയില് വെള്ള പേപ്പര് അടുക്കി വച്ച് 4,80,000 രൂപയുണ്ടെന്ന് വിശ്വസിപ്പിച്ച് തിരികെ നല്കുകയായിരുന്നു. തുടര്ന്ന് സംഘം ലോഡ്ജില് നിന്ന് ഇറങ്ങി തമിഴ്നാട്ടിലേക്ക് കാറില് രക്ഷപ്പെടാന് ശ്രമിക്കുന്നതിനിടെ തട്ടിപ്പ് തിരിച്ചറിഞ്ഞ സുല്ഫിയും സുഹൃത്തുക്കളും ചേര്ന്ന് വാഹനത്തെ പിന്തുടരുകയും കൈപ്പള്ളിമുക്കിന് സമീപം തടയുകയും ചെയ്തു. ഇതോടെ വാക്കുതര്ക്കത്തിലും തുടര്ന്ന് സംഘര്ഷത്തിലും കാര്യങ്ങള് കലാശിച്ചു. നാട്ടുകാര് പൊലീസില് വിവരമറിയിച്ചതോടെ അഞ്ചല് പൊലീസ് തട്ടിപ്പ് സംഘത്തെയും ഇവര് സഞ്ചരിച്ച കാറും കസ്റ്റഡിയിലെടുത്തു. കാറില് നിന്ന് ആറ് ലക്ഷത്തി നാല്പ്പത്തി അയ്യായിരം രൂപയും കണ്ടെടുത്തു. കൂടുതല് പേര് സംഘത്തിന്റെ തട്ടിപ്പിനിരയായിട്ടുണ്ടോയെന്ന് പൊലീസ് അന്വേഷിച്ചുവരികയാണ്. പ്രതികളെ റിമാന്ഡ് ചെയ്തു.